Ivan Grech ma jaqbilx li nhar il-Ħadd li ġej se nmexxu l-ħin siegħa lura. Ivan jippreferi li l-ġurnata tkun itwal għal diversi raġunijiet. "Dik li l-ġurnata ddum iktar ma tiddlam u mal-17:00pm jkun kważi dalam, iddejjaqni, tant li taffettwani fil-burdata. Nippreferi li tkun itwal il-ġurnata għaliex anke min jispiċċa xogħol fl-16:30pm, għandu siegħa dawl oħra u mhux isuq lura għad-dar fid-dlam. Anke jekk trid tagħmel xi ħaġa wara x-xogħol, tista' tagħmilha meta jkun għadu d-dawl. Pjuttost ngħid li nixtieq li kieku mmexxiha siegħa oħra 'l quddiem. Però hija l-opinjoni personali tiegħi għax hawn min jgħidlek li jiddejjaq jitlaq ix-xogħol fid-dlam. Nifhem ukoll lil min iqum kmieni għax-xogħol u jiddejjaq li jmur ix-xogħol fid-dlam." Clint Azzopardi wkoll jemmen li għandna nduru l-ħin siegħa lura. "Nemmen li jekk nibqgħu bil-ħin tas-sajf is-sena kollha, dan se jgawdu minnu n-negozju, is-saħħa tal-bniedem u anke l-ambjent," jgħidilna Clint. Fil-fatt studju juri li iktar minn 70 pajjiż jeqilbu l-ħin siegħa 'l quddiem biex tiġi kkonservata l-enerġija li tinħela fuq dawl artifiċjal. Apparti minn hekk b'dan il-ħin jonqsu l-inċidenti filħinijiet li l-iżjed ikun hemm traffiku. Fuq nota soċjali, in-nies jibqgħu iktar bara u b'hekk tiżdied l-attività kummerċjali. Inti taqbel li s-siegħa ma mmexxuhiex lura?
"Ma naqbilx li ndawru l-ħin siegħa lura" - Ivan Grech